# אברהם אלתר פולק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

רבי אברהם אלתר פולק (ה' בכסלו ה'תרצ"ה - כ' אלול ה'תשס"ו, 13 בספטמבר 2006), האדמו"ר מבערגסאז-פתח תקווה. בנו החורג של האדמו"ר רבי אהרן רוקח מבעלז.

## [עריכה] מתולדותיו

רבי אברהם אלתר נולד בעיר בערגסאז שבצ'כוסלובקיה, בה' בכסלו ה'תרצ"ה לאביו רבי יוסי מאיר מבערגסאז ולאמו מלכה בתו של רבי יחיאל חיים לאבין ממאקווא. הוא נקרא אברהם על שם סבו, אבי אביו, רבי חיים אברהם מבערגסאז, והיות שהסבא נפטר בצעירותו הוסיפו לו את השם אלתר שפירושו ביידיש זקן.

שנה אחרי שפרצה מלחמת העולם השנייה כשהיה רק בן שש שנים גירשו את היהודים בעירו בערגסאז. בין המגורשים היו רוב החסידים של אביו רבי יוסף מאיר שנשלחו לאושוויץ שם נרצחו. לאמו הייתה אזרחות הונגרית שבזכותה הצליחה לברוח למאקווא בהונגריה יחד עם ילדיה אברהם ואחותו בילא חיה (שלאחר שנים התחתנה עם רבי מנחם מנדל מנדלזון גאב"ד קוממיות).

כאשר נכנסו הנאצים לעיר מאקווא החלו להעלות את היהודים על רכבות ולהסיעם למחנות ריכוז. גם משפחתו הועלתה אל הרכבות, אך אברהם לא היה באותה רכבת בה היו שאר בני משפחתו. באמצע הדרך הוא הצליח לעבוראל הרכבת בה שהו אמו ובני משפחתו, דבר שגרם להצלתו, כיוון שהגיעה הוראה לפיה הרכבת עליה שהו תחזור למאקווא, והרכבת שבה הוא שהה קודם המשיכה בדרכה לאושוויץ וכל נוסעיה נרצחו.

לאחר הבר מצווה התחתנה אמו בזיווג שני עם רבי אהרן רוקח האדמו"ר מבעלזא אשר לקח את ילדיה ואימץ אותם כילדיו. הוא למד אצל רבי שמואל הלוי וואזנר בישיבת חכמי לובלין. הרב התחתן עם בתו של רבי מרדכי וובר מחשובי חסידי בעלזא. לאחר מכן הקים חצר בפתח תקווה - "בית אהרן" על שם רבי אהרן מבעלזא, והיו לו אוהדים רבים, בשנים האחרונות לחייו הקים חצר באלעד.

בשנותיו האחרונות סבל ממחלת הסוכרת. לאחר שחלה הידרדרות רצינית במצבו, הוא אושפז בבית חולים לניאדו שבנתניה. הוא נפטר בכ' אלול ה'תשס"ו, ונקבר בפתח תקווה. במקומו הוכתר בנו, רבי אהרן פולק.

## [עריכה] בניו וחתניו

- בנו בכורו רבי יהושע (נפטר בחורף ה'תשס"ו)
- בנו רבי אהרן, ממלא מקומו
- בנו רבי אביגדור יוסף מאיר
- בנו רבי מרדכי
- בנו רבי שלום
- בנו רבי יואל
- בנו רבי משה
- בנו רבי בנימין יחזקאל דוד
- חתנו רבי דוד טוורסקי רב ודומ"ץ בראחמסטריווקא בירושלים
- חתנו רבי ישעיה צבי בריעף אבד"ק ירוסלב בוויליאמסבורג
- רבי ישכר בערצי לייפר רב וראש כולל טעמשוואר בבני ברק
- בנו רבי ישראל לייפר רב קהילת חוסט באלעד

מקור: http://he.wikipedia.org../../../%D7%90/%D7%91/%D7%A8/%D7%90%D7%91%D7%A8%D7%94%D7%9D_%D7%90%D7%9C%D7%AA%D7%A8_%D7%A4%D7%95%D7%9C%D7%A7.html

קטגוריות: אדמו"רים | ילדים בשואה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש